Ақтөбе әуежайына Әлия Молдағұлованың есімі беріледі
"Ақтөбе әуежайына Әлия Молдағұлованың есімі беріледі" | "https://abai.kz/post/127001"
TITLE: Ақтөбе әуежайына Әлия Молдағұлованың есімі беріледі
URL: https://abai.kz/post/127001
META: "Ақтөбе әуежайына Әлия Молдағұлованың есімі беріледі" | "https://abai.kz/post/127001"
DATE: 13.01.2021
AUTHOR(s): Abai.kz
TOTAL WORDS: 150
TEXT: Ақтөбе халықаралық әуежайына қазақтың батыр қызы Әлия Молдағұлованың есімін беру туралы Үкімет қаулысы Ақтөбе облыстық әкімдігінің ресми сайтында  жария болды. Онда: «Қазақстан Республикасының әкімшілік-аумақтық құрылысы туралы» 1993 жылғы 8 желтоқсандағы Қазақстан Республикасының Заңы 10-бабының 4-1) тармақшасына , «Қазақстан Республикасының аумағындағы әуежайларға, порттарға, теміржол вокзалдарына, теміржол стансаларына, метрополитен стансаларына, автовокзалдарға, автостансаларға, физикалық-географиялық және мемлекет меншігіндегі басқа да объектілерге атау беру, сондай-ақ оларды қайта атау, олардың атауларының транскрипциясын нақтылау мен өзгерту және мемлекеттік заңды тұлғаларға, мемлекет қатысатын заңды тұлғаларға жеке адамдардың есімін беру қағидаларын бекіту туралы» Қазақстан Республикасы Үкіметінің 1996 жылғы 5 наурыздағы № 281 қаулысына сәйкес Қазақстан Республикасының Үкіметі ҚАУЛЫ ЕТЕДІ: 1. «Ақтөбе халықаралық әуежайы» Акционерлік қоғамына Әлия Молдағұлованың есімі берілсін. 2. Осы қаулы алғашқы ресми жарияланған күнінен бастап қолданысқа енгізіледі», - деп жазылған. Облыстық әкімдіктің айтуынша, бүл әзірге жоба түріндегі құжат екен. Оны енді Үкімет мақұлдауы керек. Ақпарат үшін: Кеңес одағының батыры Әлия Молдағұлова Ақтөбе облысының Қобда ауданында туған. Abai.kz
